Շղթայվածն այս տոնն է, գերագույն ազատությունը, ում մեն մի բջիջի կենսաբանական ճառագումը յոթ հարյուր յոթանասունյոթ միլիարդ անգամ յոթ հարյուր յոթանասունյոթ միլիարդ հյուսիսափայլերից էլ հուժկու պարպում է, որ գնում է փլուզելու չգոյության հիմքերը, նրա սահմանն ու անսահմանը: Կենաց թրթիռներով զինված Տիեզերքը թևակոխում է նոր փուլ, ուր ոչինչ չի կրկնվում, ինչպես մարդու կյանքում, ուր ամեն ինչ առաջին ու միակ անգամն է, առաջին ու միակ տոնը, այդ տոնի փառաբանումը, որպես ցնծություն և հաղթանակ չգոյության անծիր, անհիշատակ ու եղերական դատարկությունների ուղիղ սրտի մեջ: